stanford-oval/wikipedia huggingface dataset:
John Latham

John Latham (1740-1837)
John Latham (27. kesäkuuta 1740, Eltham, Kent–4. helmikuuta 1837) oli englantilainen ornitologi, lääkäri ja kustantaja.
Hänen isänsä John Latham oli kirurgi. Latham nuorempi opiskeli anatomiaa Merchant Taylors' Schoolissa, ja harjoitteli lääkärin ammattia Lontoon sairaaloissa. Lathamilla oli lääkärin praktiikka Dartfordissa, Kentissä. Täältä hän keräsi ruskokertun, jonka Pieter Boddaert kuvaili 1783. Hän erosi virasta 1796 ja asettui Hampshireen. Lääketieteen tohtoriksi hänet vihittiin Erlangenissa Saksassa. Hän meni kahdesti naimisiin, 1763 ja 1798. Hänen kirjalliset päätyönsä olivat A General Synopsis of Birds (1781-1801) ja General History of Birds (1821-28).
Lathamia kutsutaan Australian ornitologian isäksi, sillä hän tutki Australiasta Englantiin lähetettyjä lintuja 18. vuosisadan kahden viimeisen vuosikymmenen aikana, ja oli vastuussa niiden nimeämisestä. Lajeihin kuuluivat muun muassa emu, valkokakadu, kiilapyrstökotka, lyyrypyrstö ja isohuiluvaris. Hän kuvaili ensimmäisenä myös hyasinttiaran.
Latham oli aikansa johtava brittiläisornitologi ja tunsi kaikki tärkeimmät tutkijat ja keräilijät. Hänellä oli laaja kirjeenvaihto näiden kanssa, ja siksi hän pystyi kuvailemaan kaikki Englantiin saapuneet australialaiset linnut, maalaukset ja piirrokset. Lainaksi saamistaan kuvista hän teki itselleen kopiot. Sir Joseph Banks lainasi hänelle kaikki kuvat, jotka taiteilijat olivat tehneet James Cookin retkillä. Hän lainasi myös kaikki Aylmer Bourke Lambertin ja Thomas Watlingin työt, jotka nämä olivat tehneet Australiassa.
A General Synopsis of Birds oli Lathamin ensimmäinen lintutieteellinen työ ja se sisälsi 106 kirjoittajan tekemää maalausta. Teoksessa kuvailtiin lukuisia uusia lajeja, jotka Latham oli nähnyt museoissa ja kokoelmissa. Tässä työssään hän ei kiinnittänyt huomiota kuvailemiensa lintujen nimiin. Vasta myöhemmin Latham ymmärsi, että vain antamalla kuvailemilleen lajeille Linnén luokittelun mukaisesti kaksiosaisen tieteellisen nimen hän voisi saada kunnian jo kuvailemansa lajin nimeäjänä. Sen vuoksi hän julkaisi 1790 kirjasen Index Ornithologicus, missä hän antoi tieteellisen nimen kaikille siihen mennessä kuvailemilleen linnuille. Hän oli myöhässä, sillä Johann Friedrich Gmelin oli jo ennättänyt julkaista oman versionsa Linnén Systema Naturaesta, jossa hän antoi tieteelliset nimet myös Lathamin löytämille lintulajeille. Nimistösääntöjen mukaan Gmelinillä oli etusija nimeäjänä.
Latham äänestettiin Royal Societyn jäseneksi 1775 ja hän osallistui myös Linnean Society of Londonin perustamiseen.
Lathamin nimeämiä lintuja ovat kuitenkin muun muassa metsähanhi, tiibetinhanhi, aavikkojuoksija, heinäkurppa, riuttatiira, isoturturikyyhky, piikkipyrstökiitäjä, kirjorastas, sinikurkkumaluri ja pensaskerttu.
Jean-Denis Bredin

Jean-Denis Bredin 1990-luvulla.
Jean-Denis Bredin (17. toukokuuta 1929 Pariisi – 1. syyskuuta 2021) oli ranskalainen asianajaja ja kirjailija sekä Ranskan akatemian jäsen.
Elämäkerta

Hän on suorittanut Pariisin yliopistossa oikeustieteen (yksityisoikeus) tohtorin tutkinnon ja samassa yliopistossa filosofian maisterin tutkinnon. Hänen suoritti vuonna 1957 agregaatio-tutkinnon yksityisoikeudessa.
Vuonna 1950 hänet hyväksyttiin asianajajaharjoittelijaksi Pariisin tuomioistuimeen, ja seuraavana vuonna hän sai tehtäväkseen toimia harjoittelun pääsihteerinä. Vuonna 1957 hänet hyväksyttiin Rennesin yliopiston professoriksi, kun oli ensin suorittanut agregaatio-tutkinnon, joka sen opettajilta vaaditaan.
Hänet nimitettiin Lillen yliopiston oikeustieteellisen tiedekunnan professoriksi, ja vuonna 1968 hän aloitti yhteistyön Edgar Fauren kanssa yliopistojen opetusuudistuksen. Vuonna 1969 hänet nimitettiin Pariisin yliopiston, jossa hän opetti vuoteen 1993, jolloin hänet nimitettiin emeritusprofessoriksi.
Hän oli hallituksen luotettava erilaisten uudistusten edistäjä, siksi hänet nimitettiin vuonna 1981 Comission Moinot'n varapuheenjohtajaksi. Komission tavoitteena oli selvitellä ja pohtia audiovisuaalista toimintaa Ranskassa. Nimitys oli perusteena vuonna 1982 tapahtuneelle nimitykselle elokuvan uudistuskomitean puheenjohtajan tehtävään.
Vuodesta 1982 lähtien hän toimi Ranskan kansalliskirjaston hallituksen puheenjohtajana. Tässä tehtävässä hän toimi vuoteen 1986.
Vuonna 1989 hänet valittiin Ranskan akatemian jäseneksi.
Teokset

La République de Monsieur Pompidou, Fayard, Pariisi, 1974.
Les Français au pouvoir, Grasset, Pariisi, 1977.
Joseph Caillaux, Hachette, Pariisi, 1980.
L’Affaire, Julliard, Paris, 1983.
Un coupable, Gallimard, Pariisi, 1985.
L’Absence, Gallimard, Pariisi, 1986.
La Tâche (novelleja), Gallimard, Pariisi, 1986.
Sieyès : la clé de la Révolution française, Librairie générale française, Pariisi, 1990.
Un enfant sage (romaani), Gallimard, Pariisii, 1990.
Battements de cœur, Fayard, Pars, 1991.
Bernard Lazare, Fallois, Pariisi, 1992.
Comédie des apparences, Odile Jacob, Pariisi, 1994.
Encore un peu de temps, Gallimard, Pariisi, 1996.
Une singulière famille : Jacques Necker, Suzanne Necker et Germaine de Staël, Fayard, Pariisi, 1999.
Rien ne va plus, Fayard, Pariisi, 2000.
Lettre à Dieu le Fils, Grasset, Paris, 2001.
Un tribunal au garde-à-vous. Le procès de Pierre Mendès France, 9 mai 1941, Fayard, Pariisi, 2002.
Et des amours desquelles nous parlons, Fayard, Pariisi, 2004.
Mots et pas perdus : images du Palais, Plon, Pariisi, 2004.
On ne meurt qu'une fois, Charlotte Corday, Fayard, Pariisi, 2006.
Aiheesta muualla

Ranskan akatemian elämäkertatiedot
| 0 | 1 | 2 | 3 |
| --- | --- | --- | --- |
|  | Edeltäjä: Marguerite Yourcenar | Ranskan akatemian jäsen  Tuoli 3 1989–> | Seuraaja: - |
Jaakobin liturgia

Jaakobin liturgian Suuri Saatto länsisyyrialaisen riituksen mukaan.
Jaakobin liturgia on ortodoksinen ja orientaaliortodoksinen liturgiapalvelus. Jaakobin liturgia on vanhin edelleen käytössä oleva ehtoollisjumalanpalvelus. Se noudattaa mahdollisimman tarkasti Jerusalemin alkuseurakunnan tapoja ja jättää pois kaiken Bysantin ja Venäjän hoveista peräisin olevan käytännön.
Jaakobin liturgia on tärkein liturgiapalvelus syyrialais-ortodoksisessa kirkossa, syyrialais-malankarilaisessa ortodoksisessa kirkossa, Malankaran jakobiittissa syyrialais-ortodoksisessa kirkossa, Tuomaskristittyjen kirkkokunnissa, syyrian katolisessa kirkossa, syyrialais-malankarilaisessa katolisessa kirkossa ja maroniittikirkossa. Liturgia toimitetaan myös ortodoksisessa kirkossa ja bysanttilaista riitusta noudattavissa katolisissa kirkoissa.
Jaakobin liturgian sanotaan olevan Jeesuksen veljen Jaakobin kirjoittama.
Näkyvin ero muihin liturgiapalveluksiin on, että piispalla on yllään sakkoksen sijasta alkuperäisen kaltainen neliristinen feloni, jonka päällä on suuri omofori, jota ei oteta välillä pois. Samoin piispansauva kuuluu asiaan – mitra, kotkamatto, ripidit ja siunauskynttilät sen sijaan bysanttilaisina eivät. Saatot ovat juhlavampia kuin myöhemmissä kaavoissa eli kiertävät koko kirkon, ja itse piispa kantaa evankeliumia ja ehtoollislautasta. Samoin pienessä saatossa kannetaan mukana evankeliumin lisäksi myös profeettojen kirjaa ja epistolakirjaa.
Suurimpia eroja muihin liturgioihin nähden ovat muun muassa ne että proskomidi toimitetaan lyhennettynä ja ehtoollisen valmistelussa käytetään vain yhtä leipää eikä viittä kuten muissa liturgioissa ja anafora toimitetaan huomattavasti pitemmällä kaavalla. Sen yhteydessä luetaan myös rukoukset elävien, sairastavien sekä edesmenneiden puolesta, jotka muissa liturgioissa kuuluvat proskomidin yhteyteen.
Ekteniat luetaan kansaan päin kääntyneenä, ja väliajat papisto istuu ikonostaasin edessä olevilla tuoleilla. Ehtoollinen jaetaan erillisenä: pappi tai piispa jakaa leivän suoraan ehtoollislautaselta, ja diakoni ojentaa maljan juotavaksi.
Nykyinen Jaakobin liturgian kaava perustuu Jerusalemin patriarkaatin käyttämään kaavaan. Nykyisin liturgia toimitetaan vuosittain 23. lokakuuta eli apostoli Jaakobin muistopäivänä.
Koska perinne on selvimmin apostolinen, liturgian toimittaa alkuperäisessä jerusalemilaisessa kaavassa aina piispa, joskin Suomessa arkkipiispa Paavali kehitti tarkasti perinnettä noudattavan kaavan, jossa tämän palveluksen toimittaa pappi.
Liturgian osat > Proskomidi

Jaakobin liturgiassa ei lueta alku- eikä pukeutumisrukouksia eikä peitetä lahjoja. Yksi papeista leikkaa karitsan ja kaataa viiniä kalkkiin.
Liturgian osat > Opetettavien liturgia

Piispan lukema rukous
Alkusiunaus
Pyhän pöydän suitsuttaminen
"Jumalan ainokainen poika"-veisu
Pieni saatto - Saatto evankeliumikirjan ja profeetta- sekä epistolakirjan kanssa
Ektenia
Pyhä Jumala-veisu
Profetia
Lukija lukee Vanhan testamentin lukukappaleen
Evankeliumi
Piispa lukee evankeliumin
Epistola
Diakoni tai lukija lukee epistolatekstin
Ektenia
Opetettavien poistaminen
Liturgian osat > Uskovien liturgia

"Vaietkoon jokainen ihmisen liha"-veisu
Suuri saatto
Uskontunnustus
Rauhan suudelma
Papiston ja kansan vuorolaulu
Rauhan ektenia
Rauhan ektenian aikana piispa lukee seuraavat rukoukset salaisesti
Pyhän Jaakobin rukous
Toinen rukous
Basileioksen rukous
Esiripun rukous
Anafora
Sursum corda, (Ylentäkäämme sydämemme), anaforan aloittava dialogi piispan ja kirkkokansan välillä
Sanctus
Eukaristinen kanoni, johon kuuluu anamneesi, Kristuksen pelastustekojen ja asetussanojen muistaminen
Epikleesi - Pyhän Hengen avuksihuutaminen
Esirukoukset
Koko maailman, kirkon, piispojen ja esivallan muisteleminen
Jumalansynnyttäjän ja pyhien muisteleminen
Anaforan päätös
Ektenia
Isä meidän-rukous
Piispan lauselma: Pyhät pyhille
Ehtoollinen
Ehtoollinen jaetaan kansalle samoin kuin papistolle, leipä ja viini erikseen
Ektenia
Liturgian päätös
Galleria

Jaakobin liturgian proskomidissa ei oteta muisteluosasia, pelkästään Karitsa-leipä.
Karitsa diskoksella
Jaakobin liturgian alku. Piispa istuu puettuna omoforiin ja feloniin pappien ympäröimänä.
Diakoni lukee profetian ja epistolan.
Piispa lukee evankeliumin
Piispa lukee alttarissa liturgian rukouksia.
Pappi lukemassa rukousta Pyhän pyödän edessä.
Piispa lukee anaforarukousta. Diakoni heiluttaa ripidiä lahjojen päällä.
Aiheesta muualla

Jaakobin liturgia - Ortodoksi.net
Jaakobin liturgian teksti PDF-muodossa. (suomeksi), (kirkkoslaaviksi), (venäjäksi)
James W. Redmond

| James W>  Redmond |
| --- | --- |
 James W. Redmond vuonna 2009.
Henkilötiedot
Syntynyt: 24. marraskuuta 1971 (ikä 52) Lontoo, Englanti
Kansalaisuus:  Yhdistynyt kuningaskunta
Ammatti:  näyttelijä ja malli
Aiheesta muualla
IMDb 
James William Forbes Redmond (s. 24. marraskuuta 1971 Lontoo, Englanti) on englantilainen näyttelijä ja malli. Hänet tunnetaan muun muassa televisiosarjoista Sairaalaelämää, Hollyoaks ja Kymppikerho.
Aiheesta muualla

James W. Redmond Internet Movie Databasessa. (englanniksi)
Jordan James

Jordan Anthony James (s. 2. heinäkuuta 2004 Hereford, Englanti) on walesiläinen jalkapalloilija, pelipaikaltaan keskikenttäpelaaja. Hän on pituudeltaan 190-senttimetrinen. Hän edustaa Englannin mestaruussarjassa pelaavaa Birmingham Cityä. Hän on pelannut Walesin A-maajoukkueessa vuodesta 2023.
James pelasi Birmingham Cityn junioreissa ja nousi edustusjoukkueeseen marraskuussa 2021. Hän pelasi kaudella 2021–2022 mestaruussarjassa 20 ottelua ja teki niissä yhden maalin. Seuraavalla kaudella hän pelasi 33 mestaruussarjaottelua, joista yhdeksän ottelua avauskokoonpanossa. Hän teki FA Cupin neljännen kierroksen ottelussa Blackburnia vastaan lisäajalla joukkueensa tasoitusmaalin, joka vei Birminghamin uusintaotteluun mutta sen Birmingham hävisi. Kaudella 2023–2024 James on pelannut mestaruussarjassa vuodenvaihteeseen mennessä 23 ottelua ja tehnyt niissä viisi maalia.
James pelasi Walesin alle 18-vuotiaiden ja Englannin alle 20-vuotiaiden maajoukkueissa. Aikuisten tasolla hän on edustanut Walesin A-maajoukkuetta maaliskuusta 2023 alkaen. Hän on pelannut vuoden 2023 loppuun mennessä kahdeksan A-maaottelua, joissa hän on ollut kuusi kertaa avauskokoonpanossa.
James Wade

| James Wade |
| --- | --- |
 James Wade vuonna 2022
Henkilötiedot
Syntynyt: 6. huhtikuuta 1983 (ikä 41) Aldershot, Englanti
Kansalaisuus:   Englanti
Asuinpaikka:  Aldershot
Dartsinpelaaja
Lempinimi:  The Machine
Sisääntulokappale:  ”The Boys Are Back in Town” (Thin Lizzy)
PDC-ura
Ranking:  5 (lokakuu 2022)
Aiheesta muualla
Kotisivu
James Wade (s. 6. huhtikuuta 1983 Aldershot, Englanti) on englantilainen dartsinpelaaja. Hän on voittanut dartsin euroopanmestaruuden vuonna 2018, ja yhteensä kaikkiaan 11 PDC:n major-turnausta.
Ura

Waden läpimurto huipulle tapahtui vuoden 2006 World Matchplay -turnauksessa, jossa hän selviytyi finaaliin häviten kuitenkin Phil Taylorille. Seuraavana vuonna hän otti ensimmäiset major-voittonsa voittamalla Terry Jenkinsin sekä World Matchplay- että World Grand Prix -turnauksissa. Menestyksen myötä Wade nousi vuonna 2007 maailmanrankingissa sijalle 3, ja hänet palkittiin PDC:n vuoden pelaajana vuosina 2007 ja 2008. MM-kisoissa Wade on selviytynyt välieriin kolmesti, vuosina 2009, 2012 ja 2013.
Jaded

| Jaded To/Die/For |
| --- | --- | --- |

Studioalbumin tiedot
 Julkaistu: 5. maaliskuuta 2003
 Tuottaja(t): Tonmi Lillman
 Tyylilaji: Goottimetalli
 Kesto: 39.32
 Levy-yhtiö: Spinefarm
Listasijoitukset
  Suomen virallinen lista: 16.
To/Die/For:n muut julkaisut
| Epilogue 2001 | Jaded 2003 | IV 2005 |
Jaded on To/Die/Forin kolmas studioalbumi. Se julkaistiin 5. maaliskuuta 2003 levymerkillä Spinefarm Records. Albumi nousi Suomen virallisen listan sijalle 16.
Kappaleet

Dying Embers – 3.50
(I Just) Died in Your Arms – 4.27
Too Much Ain't Enough – 4.47
The Unknown II – 5.48
Jaded – 4.31
Fall Strains – 3.18
Forever – 3.32
Años de Dolor – 3.32
Silence Tells More – 5.20
Spineless – 4.24
Kappaleet > Japanin painos

Spineless – 4.25
Too Much Ain't Enough – 3.49 (Single Version)
Behind These Walls – 3.46
Kokoonpano

| 0 | 1 | 2 |
| --- | --- | --- |
|  Yhtye Jarno Perätalo – laulu  Mika Ahtiainen – kitara  Joonas Koto – kitara  Marko Kangaskolkka – basso  Tonmi Lillman – rummut  |  Vierailevat muusikot Anna Lukkarinen – viulu, laulu  Jonna Imeläinen – laulu  |  Tuotanto Tonmi Lillman – tuottaja  Anssi Kippo – äänittäjä  T.T. Oksala - miksaaja  Mika Jussila – masteroija  |
Arvostelut

Imperiumi.net: 8–/10
Soundi:
Aiheesta muualla

Jaded Discogsissa. (englanniksi)
Albumi Jaded Encyclopaedia Metallum -sivustolla (englanniksi)
To/Die/For
| --- | --- |
Studioalbumit:   All Eternity  Epilogue  Jaded  IV  Wounds Wide Open  Samsara  Cult 
Kokoelmat:   Epilogue from the Past 
Singlet:   ”In the Heat of the Night”  ”Hollow Heart”  ”Little Deaths”  ”Like Never Before”  ”Screaming Birds”  ”In Black”
Jordan Jovkov

Jordan Jovkov
Jordan Stefanov Jovkov (bulg. Йордан Стефанов Йовков; s. 9. marraskuuta 1880 Žeravna, Bulgaria – 15. lokakuuta 1937 Plovdiv, Bulgaria) on bulgarialainen kirjailija.
Jordan Knight

Jordan Knight vuonna 2011
Jordan Nathaniel Marcel Knight (s. 17. toukokuuta 1970) on yhdysvaltalainen laulaja-lauluntekijä, joka tunnetaan parhaiten New Kids on the Blockin jäsenenä.
Knightin ensimmäinen soolosingle ”Give It to You” on vuodelta 1999; samana vuonna ilmestyi ensimmäinen sooloalbumi, Jordan Knight (1999). Single ”Say Goodbye” on duetto Debbie Gibsonin kanssa.
Knightilla on vuosina 1999 ja 2007 syntyneet pojat.
John Larroquette

| John Larroquette |
| --- | --- |
 John Larroquette vuonna 2011.
Henkilötiedot
Syntynyt: 25. marraskuuta 1947 (ikä 76) New Orleans, Louisiana
Kansalaisuus:   Yhdysvallat
Ammatti:  näyttelijä
Puoliso:  Bertie Good (vih. 1969; ero 197x) Elizabeth Larroquette (vih. 1975)
Lapset:  3
Näyttelijä
Aktiivisena:  1974–
Aiheesta muualla
IMDb 
Elonet
John Bernard Larroquette (s. 25. marraskuuta 1947 New Orleans) on yhdysvaltalainen näyttelijä. Hänellä on ollut tunnettuja rooleja televisiosarjoissa Night Court ja McBride, ja kesäkuussa 2007 hänen tiedotettiin liittyvän Boston Legalin esiintyjistöön.
Hän toimi kertojana legendaarisessa kauhuelokuvassa Texasin moottorisahamurhaaja (1974). Hänellä oli sama kertojan osa myös uudessa versiossa Texasin moottorisahamurhissa vuonna 2003, sekä sen jatko-osassa, vuonna 2006 valmistuneessa Teksasin moottorisahamurhaaja – pahan alussa. Hän esiintyi Night Court -sarjan jokaisessa jaksossa vuosina 1984–1992.
Vuosina 1985, 1986 ja 1987 ja 1988 Larroquette voitti neljä peräkkäistä Emmy-palkintoa. Viides voitto tuli vuonna 1998. Hän on ollut myös Golden Globe -ehdokkaana. Menestyksekkäiden televisio- ja elokuvarooliensa ohella hän on pyörittänyt vuosina 1993–1996 omaa show’taan NBC:llä.
Larroquette on Libertarian Partyn rekisteröitynyt jäsen. Hänellä on vaimonsa Elizabeth Ann Cooksonin kanssa kolme lasta.
Aiheesta muualla

John Larroquette Internet Movie Databasessa. (englanniksi)
Johan Esplund

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Johan Per Bertil Esplund aik. Andersson
Syntymäaika: 22. tammikuuta 1983 (ikä 41)
Syntymäpaikka: Örebro, Ruotsi
Pelipaikka: Keskikenttä/hyökkääjä
Pituus: 183 cm
Paino: 80 kg
Seura
Seura: Gripen Trollhättan BK
Junioriseurat
-1999: Elless IF
Seurat
| Vuodet | Seura | O | (M) |
| 1999–2000 | Otterbäckens BK | - | (-) |
| 2000–2001 | BS BolticGöta | - | (-) |
| 2000–2001 | BK Kinnevik | - | (-) |
| 2001–2005 | Villa Lidköping BK | - | (-) |
| 2005–2007 | Zorki, Krasnogorsk | 53 | (44) |
| 2007–2008 | Villa Lidköping BK | - | (-) |
| 2008–2009 | Dynamo Kazan | - | (-) |
| 2009–2011 | Villa Lidköping BK | - | (-) |
| 2011–2013 | Zorki, Krasnogorsk | 62 | (21) |
| 2013-2015 | Västerås SK | - | (-) |
| 2015-2020 | Villa Lidköping BK | - | (-) |
| 2020-2021 | AIK Bandy, Tukholma | - | (-) |
| 2021- | Gripen Trollhättan BK | - | (-) |
Maajoukkue
| 2004-2019 |  Ruotsi | 73 | () |
 Seurajoukkueuran tilastot kattavat vain kansalliset sarjat, päivitetty 8. huhtikuuta 2022.  Maajoukkueuran tilastot päivitetty 22. helmikuuta 2019.
Johan Per Bertil Esplund aik. Andersson (s. 22. tammikuuta 1983 Örebro) on ruotsalainen jääpalloilija. Hän edustaa Ruotsin Elitserienissä pelaavaa Gripen Trollhättan BK:ta.
Esplund aloitti pääsarjauransa Lidköpingin Villassa 17-vuotiaana syksyllä 2001.  Villassa hän pelasi seuraavat neljä kautta nousten joukkueen keskeiseksi hahmoksi ennen siirtymistään Venäjän Superliigaan.
Esplund pelasi kolmeen otteeseen Venäjän Superliigassa. Ensimmäisen kerran hän siirtyi Venäjälle Krasnogorskin Zorkin riveihin syksyllä 2005 kahdeksi kaudeksi. Uudelleen yhden Villa-vuoden jälkeen hän siirtyi uudelleen Venäjälle syksyllä 2008 Dynamo Kazanin riveihin. Kolmannen kerran Esplund pelasi Venäjällä syksystä 2011 lähtien kaksi kautta uudelleen Zorkin riveissä. Kaikkiaan Esplund pelasi Venäjällä viisi kautta.
Venäjältä palattuaan Esplund teki hieman yllättäen sopimuksen Villan kovan kilpailijan Västeråsin kanssa. Västerås-aikaa kesti kaksi kautta, joista jälkimmäisenä eli keväällä 2015 Esplund oli voittamassa ensimmäistä kertaa urallaan Ruotsin mestaruuden. Pian sen jälkeen maaliskuussa 2015 hän ilmoitti siirtyneensä takaisin Lidköpingin Villaan. Villa-uraa kesti kaikkiaan viisi kautta eli 2015-2020, jona aikana hän saavutti toisen Ruotsin mestaruuden keväällä 2019 ja kaksi kertaa hopeaa eli keväällä 2016 ja 2020. Sen jälkeen hän siirtyi 2-vuotisella sopimuksella Tukholman AIK:n riveihin samaan aikaan toisen Villa-ikonin eli Daniel Anderssonin kanssa. ja oli heti keväällä 2021 loppuottelussa häviten edelliselle seuralleen Villalle. Kesällä 2021 Esplund ilmoitti purkavansa AIK-sopimuksen ja siirtyvänsä Allsvenskanissa pelanneen Gripen Trollhättan BK:n riveihin. Gripen nousikin kauden 2022 päätteeksi Elitserieniin.
Esplund on pelannut kaikkiaan 11 MM-kisat ja saavuttanut niissä neljä maailmanmestaruutta. Menestyksekkään uransa ja vuoden 2014 saavutusten perusteella Edlund nimettiin jääpallon vuoden pelaajaksi.
Saavutukset

Maajoukkueessa
4 MM-kultaa: 2005, 2009,  2010 ja 2012,
6 MM-hopeaa: 2006, 2007, 2008, 2011, 2013, 2015 ja 2019.
Seurajoukkueissa
Ruotsin mestari kaksi kertaa: 2015 Västeråsin riveissä ja 2019 Villa Lidköpingin riveissä,
Ruotsin mestaruushopeaa kolme kertaa: 2016 ja 2020 Villan riveissä ja 2021 AIK:n riveissä,
Venäjän mestaruushopeaa kaksi kertaa: 2007 ja 2013 Zorkin riveissä,
Venäjän mestaruuspronssia kaksi kertaa: 2009 Dynamo Kazanin ja 2012 Zorkin riveissä,
Kolme Maailmancupin voittoa: 2012 Zorkin riveissä, 2014 Västerås SK:n riveissä ja 2018 Villan riveissä,
Jääpallon Champions Cup 2011 ja 2012 Zorkin riveissä.
Henkilökohtaisesti
Ruotsin vuoden jääpalloilija: 2014 ja 2019
Jääpallon Stor grabb, #236
John O. Lindholm

John Oscar Lindholm  (18. huhtikuuta 1870 Riika, Venäjän keisarikunta – 1. syyskuuta 1938 Helsinki) oli suomalainen konsuli ja liikemies.
Lindholmin vanhemmat olivat merikapteeni Berndt Oskar Lindhollm ja Karolina Lillia. Lindholm kävi Riiassa Städtische Realschulen kurssin 1887 ja oli sitten harjoittelijana 1888–1891 G. F. Schultzin liikkeessä Riiassa. Hän opiskeli kieliä Moskovassa 1891, asui myös Englannissa ja teki opintomatkoja eri maihin. Lindholm muutti Suomeen 1892. Hän työskenteli ensin Victor Ekin liikkeessä 1892–1896 ja oli sitten konttoripäällikkönä Heinr. Reicke & Co:n liikkeessä 1896–1903. Vuonna 1903 Lindholm perusti oman John O. Lindholmin agentuuriliikkeen Helsinkiin. Liikkeestä muodostettiin 1928 osakeyhtiö Osakeyhtiö John O. Lindholm Aktiebolag ja Lindholm oli yhtiön toimitusjohtajana. Hän toimi useiden ulkomaisten liikkeiden edustajana Suomessa. Lindholmin liike toi maahan elintarvikkeita, alkoholijuomia ja kangastavaroita sekä viimeksi hedelmiä ja siirtomaatavaroita. Lindholm oli 1920–1923 Nestlén ja Anglo-Swiss Condensed Milk Co:n johtajana Helsingissä ja kuului vuodesta 1910 Ab G. J. Sundbergin johtajistoon.
Lindholm oli Uruguayn pääkonsulina vuodesta 1907, Italian v.t. konsulina 1915–1919 ja lisäksi hän toimi Suomen sisällissodan aikana myös Espanjan ja Romanian konsulina. Lindholmilla harrasti myös historiaa ja maantiedettä ja hänet kutsuttiin jäseneksi Pariisin Société Académique d’histoire Internationaleen.
Lindholm oli naimisissa vuodesta 1907 Amanda Falckin kanssa, heillä oli yksi tytär.
Jori

| Jori |
| --- | --- |
Nimipäivä:   
– suomenkielinen:  23. huhtikuuta
– ruotsinkielinen:  –
– ortodoksinen:  23. huhtikuuta
Muunnelmia:  Yrjö, Jyrki, Jyri
Vastineita eri kielissä:  Jüri, Juri, George
Nimen alkuperä:  Georgios
Infobox OKNimi-testi OK: 
Jori on suomalainen etunimi. Jorin nimipäivä on 23. huhtikuuta, jolloin on myös Yrjön, Jyrkin, Jyrin ja Yrjänän nimipäivä. Jori juontuu kreikkalaisesta Georgios-nimestä. Välittävänä muotona lienee ollut Georg, joka ruotsiksi lausutaan suunnilleen samoin kuin Jori. Joria käytetään myös Jorman lempinimenä, vaikka Jorma on etymologisesti aivan eri perua.
Jori on harvinaisehko nimi. Suomessa oli vuoden 2019 loppuun mennessä syntynyt noin 1 749 Joria. Heistä 820 on 1980- ja 1990-luvuilla syntyneitä.
Molli-Jori oli säveltäjä ja laulaja Georg Malmsténin lempinimi.
Tunnettuja Jori-nimisiä

Listan henkilöt ovat suomalaisia, ellei toisin mainita.
Jori Arvonen, diplomaatti ja alivaltiosihteeri
Jori Grym, käyttäytymistaloustieteen tutkija
Jori Harju, lippueamiraali, Merivoimien komentaja
Jori Hulkkonen, DJ ja teknomusiikkituottaja
Jori Ilanko, päätoimittaja ja elokuvakäsikirjoittaja
Jori Isomäki, salibandyn pelaaja
Jori A. Kopponen, taikuri
Jori Lehterä, jääkiekkoilija
Jori Mørkve, norjalainen ampumahiihtäjä
Jori Olkkonen (nyk. Petrik Salovaara), tietokonepelimuusikko
Jori Pesonen, diplomi-insinööri, yritysjohtaja ja teollisuusneuvos
Jori Saarnio, näyttelijä
Jori Sivonen, säveltäjä, muusikko ja tuottaja
Jori Sjöroos, muusikko, säveltäjä ja tanssimusiikin tuottaja
Jori-Pekka Träskback, toimittaja, media-alan yrittäjä
Jori Turja, ravivalmentaja
Jori Venemies, muusikko, tuottaja ja kustantaja
Kuvitteellisia Joreja

Jori-veturi, Wilbert Awdryn kirjasarjassa The Railway Series sekä televisiosarjassa Tuomas Veturi
Jori Jetson (George Jetson), päähenkilö piirrossarjassa Jetsonit
Jori Newton (George Newton) hahmo Beethoven